ENSZ: Egyre több gyerek hal meg az afganisztáni harcokban | Nemzeti.net
ENSZ: Egyre több gyerek hal meg az afganisztáni harcokban
Egyre több gyerek áldozata van a harcoknak Afganisztánban – figyelmeztetett az ENSZ. A világszervezet adatai szerint 2016. január 1-je és szeptember 30-a között 2461 gyerek vesztette életét vagy sebesült meg terrorcselekmények, harcok és összetűzések során Afganisztánban, 15 százalékkal többen, mint az előző év azonos időszakában.
Jamamoto Tadamicsi, az ENSZ Afganisztánnal foglalkozó különmegbízottja nyomatékosan figyelmeztette a fegyveres összetűzésekben részt vevő feleket, hogy jobban ügyeljenek a civilekre. A harcok leginkább a lakott területeken váltak hevesebbé az utóbbi időben – mutatott rá a különmegbízott. (MTI)